ועדת הכלכלה, כנסת 25, פרוטוקול מספר 182, 2023-07-17 00:00

דוד ביטן: אני פותח את הישיבה

דוד ביטן:  בוקר טוב

דוד ביטן:  הנושא: שיפוץ רכבת הנגב והפעלת שאטלים חלופיים על ידי רכבת ישראל

דוד ביטן:  הדיון נערך לפי בקשת חבר הכנסת שלום דנינו

דוד ביטן:  שלום, תציג את הנושא שביקשת

שלום דנינו: אני מבקש שמשרד התחבורה יספרו לנו מה הפרויקט הזה של השיפוץ; כמה זמן זה הולך לקחת; השעות שאנשים מסיימים – אתם מסיימים ב-18:00 ויש בקשה, מכל החבר'ה שעובדים במרכז, לסיים את זה קצת יותר מאוחר, כדי שהם יספיקו להגיע הביתה

דוד ביטן: איזו רכבת? לבאר שבע? לאופקים?     

שלום דנינו: איך אתם קוראים לרכבת הזו? רכבת הנגב?     

דניאל שוורץ: דניאל שוורץ, אגף תקציבים באוצר

דניאל שוורץ:  מאשקלון לכיוון באר שבע

ולדימיר בליאק: באילו תחנות היא עוברת?     

דניאל שוורץ: שדרות, נתיבות ואופקים

דוד ביטן: אבל שדרות ואופקים זו רכבת של לפני שלוש, ארבע, חמש שנים, לא?     

דניאל שוורץ: עכשיו מחשמלים אותה

דוד ביטן: אוקיי

אברהם אלמליח: אני אגיד כמה דברים

אברהם אלמליח:  אני סמנכ"ל תכנון והפעלה ברכבת ישראל

אברהם אלמליח:  אנחנו עכשיו פועלים כדי לחשמל את קו הנגב המערבי, שכולל את התחנות שדרות, נתיבות ואופקים

אברהם אלמליח:  החשמול של קו הנגב המערבי הוא פיסת עבודה שהתקבלה ואושרה לאחרונה על ידי הות"ל, ולא נכללה בפרויקט המקורי

אברהם אלמליח:       החשמול של הרכבת יאפשר הרבה מאוד יתרונות לתושבי הנגב המערבי: הוא יאפשר להגדיל את תדירות הרכבות לשתי רכבות בשעה; הוא יאפשר שירות חשמלי, יעיל ומהיר; הנסיעה לתל אביב תהיה הרבה יותר מהירה וקיצור טווחים; הוא יאפשר גם להשתמש ברכבות חדישות - - -     

שלום דנינו: אתה יכול לתת נתונים של קיצורי נסיעות? מה הכוונה? בכמה? במקום שעה – חצי שעה? תן לנו משהו יותר מדויק

אברהם אלמליח: כל הנסיעה היא בערך שעה-שעה ו-40 דקות; תלוי באיזו תחנה מדברים

אברהם אלמליח:  הקיצורים שמדובר עליהם הם בין עשר דקות ל-20 דקות; תלוי מאיזו תחנה מדברים

אברהם אלמליח:  גם אין לי את המידע המדויק, כרגע, אז אני לא רוצה להטעות אתכם

דוד ביטן: לא משנה; באופן כללי

אברהם אלמליח: גם מסלול הרכבת ישתנה

אברהם אלמליח:  היום, רכבת הדיזל שנוסעת פעם אחת בשעה בשדרות, נתיבות ואופקים – נוסעת דרך רחובות ולוד, ועושה סיבוב

אברהם אלמליח:  הסיום של פרויקט החשמול יאפשר שתי רכבות בשעה, שתסענה דרך חולון וולפסון ובת ים, במסלול מהיר יותר, והוא יאפשר גם רכבת לילה לנתב"ג

ולדימיר בליאק: אז זה לא רק חשמול; זה גם שינוי מסלול

דוד ביטן: אבל אתה מבטל את בת ים וזה, או שתהיה גם רכבת לשם?     

אברהם אלמליח: הרכבות שנוסעות היום מתל אביב ועד אשקלון, דרך חולון ובת ים, מסתיימות באשקלון היום, כי החשמול מסתיים באשקלון

אברהם אלמליח:  כשנצליח לחשמל את המסילה בין אשקלון לבאר שבע – הרכבות האלה תמשכנה לבאר שבע, דרך שדרות, נתיבות ואופקים

דוד ביטן: הבנתי

דוד ביטן:  וכמה זמן ייקח לסיים את הפרויקט?     

אברהם אלמליח: הפרויקט אמור להסתיים ב-Q2 2024

שלום דנינו: ברבעון השני של 2024?      

אברהם אלמליח: כן

דוד ביטן: אוקיי

דוד ביטן:  ובינתיים הרכבת לא נוסעת?     

אברהם אלמליח: אני אגיד כך: קודם כל, כדי לחשמל את המסילה – המשמעות היא לקדוח כלונסאות לצד המסילה; לסלול כבל חשמל; לשים עמודים

אברהם אלמליח:  את הפעולות האלה – אי אפשר לעשות כאשר רכבת נוסעת, ולכן הפעולות האלה מחייבות עצירת תנועה

אברהם אלמליח:       מה שאנחנו עושים זה את מה שעשינו בכל הארץ – גם במרכז, גם בתל אביב וגם ברעננה – אנחנו עושים את העבודות האלה בשעות הלילה, כאשר הביקושים לנסיעות הם הרבה יותר נמוכים מאשר בשעות היום, ובסופי שבוע

אברהם אלמליח:  לכן, במהלך היום יש מסילה אחת תפוסה, מתוך שתיים, והשנייה פעילה, ואז אנחנו מפעילים רכבות בתדירות של אחת של שעה, והחל מ-20:30 בערך, תנועת הרכבות בין אשקלון לבאר שבע מסתיימת, ואנחנו תופסים גם את המסילה השנייה ומבצעים עבודות שחובה לתפוס שתי מסילות עבורן, מסיבות בטיחותיות ומסיבות אחרות

אברהם אלמליח:      אני גם אציין שבכל מקום שגרענו רכבת – גם ביום, גם בלילה וגם בסוף שבוע – אנחנו שמים שאטל אוטובוסים

אברהם אלמליח:  זאת אומרת, אנחנו לא משאירים את הנוסע ללא מענה

אברהם אלמליח:  בכל מקום כזה – יש תוספת של שאטל אוטובוסים

דוד ביטן: שיוצא מאיפה שהרכבת?     

אברהם אלמליח: פעם אחת מאשקלון ופעם אחת מבאר שבע

אברהם אלמליח:  הוא יוצא בשעות שבהן אמורה לפעול הרכבת - - -     

דוד ביטן: מתחנת הרכבת?     

אברהם אלמליח: כן

אברהם אלמליח:  והוא מדלג בתחנות הרכבת שבהן הייתה אמורה לנסוע הרכבת

דוד ביטן: מאיזו שעה אין בכלל נסיעות?     

אברהם אלמליח: מהשעה 20:30 באשקלון

שלום דנינו: התלונות שאני מקבל מהציבור בנגב הן: א', שהשאטלים לא מגיעים, ו-ב', שמגיעים לשעה 18:00 – וכבר אין רכבות

שלום דנינו:  כלומר, שהרכבת מפסיקה ב-18:00

אברהם אלמליח: אתה מתכוון, אולי, מתל אביב

שלום דנינו: מתל אביב

אברהם אלמליח: אוקיי, אז אפשר להסביר את זה

אברהם אלמליח:  אנחנו סוגרים את המסילה בשעה 20:30 בין אשקלון לבין באר שבע

אברהם אלמליח:  נוסע שרוצה להגיע מתל אביב לנתיבות, שדרות ואופקים, מאחר וזמן הנסיעה עד אשקלון הוא בערך שעה וחצי – עבורו התנועה מסתיימת מוקדם יותר

אברהם אלמליח:  אבל עדיין, אותו נוסע – נוסע ברכבת עד אשקלון, ובאשקלון מחכה לו שאטל אוטובוסים, שממשיך את הנסיעה שלו עד לתחנת היעד שהוא רוצה

שלום דנינו: זה מה שלא מחכה להם

שלום דנינו:  הרבה פעמים – אין את השאטלים האלה, וזה מייצר כזה כעס

אברהם אלמליח: אנחנו עושים ניהול שוטף של הדבר הזה - - -     

דוד ביטן: מי אחראי על השאטלים? אתה בעצמך?     

אברהם אלמליח: גורם מטעמנו

דוד ביטן: אז אולי תברר את העניין הזה, כי אם יש תלונות – כנראה שזה לא עובד כמו שצריך

אברהם אלמליח: א', אני אבדוק

אברהם אלמליח:  ב', אני חייב לעדכן אתכם שבאופן שוטף, כמעט מדי יום, אנחנו מבצעים שיחות הערכה

אברהם אלמליח:  אנחנו גם נותנים דגש לקו הנגב המערבי – המנכ"ל שלנו נותן דגש מיוחד, גם לאור תלונות שהגיעו אליו, לקו הנגב המערבי, ואנחנו מבצעים שיחות והערכת מצב כמעט מדי יום

אברהם אלמליח:       לפעמים גם יש דברים שאנחנו צריכים לתקן: קרתה לנו פעם אחת תקלה בנתיבות

אברהם אלמליח:  הייתה לנו תקלה נקודתית עם נהג אוטובוס שנרדם, וטיפלנו בזה נקודתית

אברהם אלמליח:  ברמת העיקרון, באופן שוטף – אנחנו מנהלים את זה מאוד קרוב, וזה עובד בסדר

אברהם אלמליח:  אגב, אם יש תלונות ספציפיות – אני אשמח לקבל אותן

דוד ביטן: אז אני מציע שאם יש תלונות – תעביר אותן אליו

שלום דנינו: עם מי אני מדבר? איתך?     

אברהם אלמליח: כן, אתה יכול לדבר איתי

דוד ביטן: ברגע שיש חשמול – בכמה זמן זה מקצר את הנסיעה?     

אברהם אלמליח: אמרתי: זה יקצר את הנסיעה בין רבע שעה ל-20 דקות; תלוי מאיזו תחנה ובאיזו שעה

שלום דנינו: נסיעה שמתחילה בתל אביב ונגמרת בבאר שבע – מה החיסכון?     

אברהם אלמליח: אין לי את המידע המדויק; אני לא רוצה להטעות אתכם ולהגיד מידע שהוא לא מדויק, כרגע

אברהם אלמליח:  זה דורש תכנון יותר מדויק, אבל ברמת העיקרון – זה יהיה בין רבע שעה ל-20 דקות

דוד ביטן: זאת אומרת, אתה גם עושה פעמיים בשעה, ואתה גם מקצר את הזמן

אברהם אלמליח: כן

דוד ביטן: ואתה מגיע עד באר שבע?     

שלום דנינו: אתה יכול להגיד כמה זמן לוקח להגיע, היום, לרכבת שיוצאת מתל אביב?     

דוד ביטן: היא לא מגיעה לבאר שבע

שלום דנינו: היא עוצרת בנתיבות, אופקים ובאר שבע

דניאל שוורץ: מי שנוסע מתל אביב לבאר שבע לא נוסע בקו הזה; הוא נוסע בקו היותר מזרחי

דניאל שוורץ:  היא מגיעה עד לבאר שבע כדי שמי שרוצה לנסוע משדרות לבאר שבע – ייסע אליה, אבל מי שנוסע מתל אביב לבאר שבע נוסע בקו הרגיל

שלום דנינו: אבל כמה זמן לוקח כל הקו המערבי?     

אברהם אלמליח: מבאר שבע עד לתל אביב? אני צריך לבדוק לך

אברהם אלמליח:  שעה ו-50 דקות, בערך, משהו כזה

דוד ביטן: ואתה מקצר את זה ב-20 דקות

שלום דנינו: אז הקיצור הזה הוא לא דרמטי

שלום דנינו:  אתם כל הזמן מדברים איתנו על רכבת מחושמלת שעושה את זה בשעה

דוד ביטן: אבל היא עושה תחנות

דוד ביטן:  כל תחנה לוקחת זמן

ולדימיר בליאק: זה משמעותי באופן יחסי

ולדימיר בליאק:  זו לא דרך של חמש שעות

אברהם אלמליח: בואו נפריד אחד משני דברים: א', יש את קו הנגב המערבי, שבאופי שלו – יש הרבה תחנות בדרך

אברהם אלמליח:  מצד אחד, אנחנו רוצים לתת שירות מהיר, ומצד שני – אנחנו רוצים לפקוד את כל התחנות

דוד ביטן: כן, אתה צודק

דוד ביטן:  אין בעיה

שלום דנינו: אני הבנתי מאחי, ראש עיריית אופקים, שיש לו כבר הסכמה של השכנים לצמצם תחנות כלשהן בדרך

שלום דנינו:  אתם יודעים משהו לגבי זה?     

אברהם אלמליח: אני לא מכיר את זה

דוד ביטן: כמה תחנות יש?     

אברהם אלמליח: יש לא מעט; אני יכול למנות לכם: יש את אופקים, נתיבות, שדרות, אשקלון, אשדוד, יבנה, משה דיין - - -     

שלום דנינו: זה 371 של האוטובוס

דוד ביטן: בסדר

דוד ביטן:  גם בלונדון, כשאתה נוסע ברכבת התחתית – יש המון תחנות

דוד ביטן:  אין מה לעשות

אברהם אלמליח: אבל מצד שני, בין באר שבע לתל אביב – יש שירות הרבה יותר מהיר, שלוקח בערך שעה ו-10 דקות

דוד ביטן: זה למי שרוצה ישיר

אברהם אלמליח: בסוף פרויקט החשמול, אנחנו גם נאפשר נסיעה יותר מהירה, שעוברת דרך נתב"ג

דן לנדאו: שמי דן לנדאו, אני בלשכה המשפטית של הרכבת

דן לנדאו:  אני רוצה להדגיש, כי בדרך כלל נבחרי הציבור שואלים אותנו את אותן השאלות, וזה בא לידי ביטוי לא רק אפרופו החשמול: הייתי בוועדות בכנסת, בשנים האחרונות, תמיד עם ה-Balance הזה שבין חולון-בת ים, שרוצים שירות דחוף, לבין אשקלון, אשדוד או באר שבע, שבהן אנשים אומרים: "אמרו לי: 'תעבור לפריפריה, תהיה לך רכבת מהירה לתל אביב ותוכל לעבוד בתל אביב, ועכשיו – הרכבת זוחלת'"

דן לנדאו:       האינטרס של שני הצדדים, כמובן, הוא אינטרס לגיטימי, ובמדינות שבהן תרבות הרכבת היא מאוד ותיקה – יש לך שתי תשתיות נפרדות: תשתית מהירה ותשתית מקומית

דן לנדאו:  היום, בישראל, ברשת שהתפתחה מאוד באיטיות, במשך עשרות שנים – יש רק שתי מסילות בין באר שבע לבין תל אביב לאורך קו הנגב המערבי

דן לנדאו:  שתי המסילות הללו – המסילה הלוך והמסילה חזור – צריכות להכיל גם את התנועה המהירה וגם את התנועה היותר מקומית

דן לנדאו:  כל רכבת שבה אתה עוצר בחולון ובת ים – היא רכבת שמאריכה את משך הנסיעה

שלום דנינו: אם יהיו שתי רכבות בשעה, אתם מתכננים לדלג על חלק מהתחנות? זאת אומרת, לעשות שני מסלולים?     

אברהם אלמליח: כרגע לא הגענו לתכנון מפורט של הדבר הזה

אברהם אלמליח:  יש כל מיני בדיקות ובחינות של הדבר הזה, גם בהיבט האיזון שדן דיבר עליו

דניאל שוורץ: זו שאלה טובה

דניאל שוורץ:  פשוט יש קצת בעיה, כי אם רכבת אחת נוסעת לאט ואז רכבת מהירה נוסעת אחריה – גם אם היא יוצאת אחריה ומדלגת על תחנות – היא פשוט מתנגשת בה

דניאל שוורץ:  לפעמים אפשר לעשות מפרצי עקיפה, ודברים כאלה, אבל זה קצת יותר מורכב

דניאל שוורץ:  צריך לעשות תכנון מפורט, כמו שהרכבת הזכירו

דניאל שוורץ:  יש פה משהו קצת טריקי

שלום דנינו: הדיזל תמשיך לנסוע גם כשיש רכבת מחושמלת?     

דניאל שוורץ: לא

דניאל שוורץ:  הכל יהיה - - -     

שלום דנינו: אז מי יתנגש במי?     

דניאל שוורץ: יש רכבת פרברית ורכבת מהירה; אלה שתי האפשרויות שיש לנו

דניאל שוורץ:  שתיהן חשמליות, כמובן

דניאל שוורץ:  המהירה היא מהירה בגלל שהיא לא עוצרת בתחנות

דניאל שוורץ:  נגיד והרכבת הפרברית יוצאת ראשונה – היא עוצרת בכל התחנות, והרכבת המהירה, שמדגלת על תחנות, עוקפת אותה, והיא תתנגש בה

שלום דנינו: לא, אני אומר שכל רכבת שיוצאת בשעה 13:00 – תדלג על בת ים, והשנייה תעבור בבת ים

דניאל שוורץ: צריך תכנון מפורט בשביל הדברים האלה

דן לנדאו: אף ראש עיר לא רוצה לוותר על רכבת; אנחנו רואים את זה, ובצדק

דן לנדאו:  כל ראש עיר נלחם למען תושביו

דן לנדאו:  באותם דיונים בכנסת אנחנו רואים פעילים – פוליטיים וחברתיים - - -     

שלום דנינו: סליחה, לא הסברתי את עצמי: אם יוצאות שתי רכבות ואנחנו רוצים לצמצם את התחנות, ויש שתיים בשעה – אז אחת עושה, נגיד, את האי-זוגי, והשנייה עושה את הזוגי

שלום דנינו:  זה טוב לכולם

דן לנדאו: למה זה טוב לכולם? אז זו לא רכבת מהירה; זו בדיוק הבעיה

דן לנדאו:  אתה סטודנט בבאר שבע שרוצה להגיע לתל אביב

דן לנדאו:  אתה רוצה את הרכבת הכי מהירה, נכון? אתה רוצה שהיא לא תעצור בכלל

שלום דנינו: אבל אי אפשר

שלום דנינו:  אולי אני לא מצליח להסביר את עצמי

שלום דנינו:  אם יש עשר תחנות – רכבת אחת שיוצאת, נגיד, ב-30 דקות, בחצי, עושה חצי מהתחנות, והרכבת שיוצאת בשעה השלמה – עושה את החצי השני

שלום דנינו:  זה מה שאני מתכוון אליו

אברהם אלמליח: כפי שאמרנו, זה עניין של תכנון מפורט

אברהם אלמליח:  הדבר הזה נבחן כל הזמן

אברהם אלמליח:  גם היום יש לנו ארבע רכבות בין משה דיין לבין תל אביב, כשרכבת אחת מדלגת על חלק מהתחנות כדי להיות מהירה

אברהם אלמליח:  לכל לוח זמנים, לכל תכנית הפעלתית – יש אילוצים הפעלתיים, ולא רק שירותיים, והדברים האלה נבחנים בכל פעם

דוד ביטן: בליאק, רצית להגיד משהו?     

ולדימיר בליאק: אני רק רציתי לשאול: יש, מבחינתכם, איזו שהיא דרך לזרז את סיום העבודות? לסיים את זה לפני הרבעון השני של השנה הבאה?     

אברהם אלמליח: אנחנו עושים כל מאמץ כדי שזה יקרה

ולדימיר בליאק: מעבר למאמץ; יש איזה שהוא מהלך שיכול לזרז?     

שלום דנינו: עוד קבלן? עוד משהו?     

אברהם אלמליח: כן

אברהם אלמליח:  יש הסכמים עם הקבלן; יש תכנית להקדמה של הדבר הזה

ולדימיר בליאק: ומה התכנית אומרת?     

אברהם אלמליח: התכנית מדברת על הקדמה באופן עקרוני

אברהם אלמליח:  יש כל מיני שלבים בדרך

דוד ביטן: רצית להגיד משהו, יסמין?      

יסמין פרידמן: עוד לא

יסמין פרידמן:  יש לי הרבה מה להגיד, אבל אני רוצה להקשיב

דוד ביטן: אין מה להקשיב; סיימנו

דוד ביטן:  באת מאוחר

דוד ביטן:  אם את רוצה להגיד משהו – תשאלי או תגידי

יסמין פרידמן: יש לי שתי שאלות: א', אני יודעת שבמהלך סופי השבוע – מדובר, בסך הכל, בחמש שעות עבודה

יסמין פרידמן:  השאלה היא: בגלל שתושבי הדרום נפגעים בצורה מאוד קשה, כי אין רכבות לא בשישי ולא בשבת כבר שנים – אני מבאר שבע, אז גם לא לבאר שבע – האם יש איזו שהיא דרך – אפילו שהוועדה תבקש איזה שהוא אישור מיוחד – לעבודות בשבת, כדי לזרז?      

דוד ביטן: הם עובדים בשבת?     

יסמין פרידמן: הם לא עובדים בשבת; הם עובדים במוצאי שבת

אברהם אלמליח: העבודות בקו הזה נעשות מיום חמישי בלילה ועד יום ראשון לפני בוקר, בלי הפסקה

אברהם אלמליח:  העבודות בשבת נעשות בהתאם לאישורים מיוחדים שאנחנו מקבלים מהגורמים המתאימים בממשלה, אבל אלה לא חמש שעות, כמו שאת אומרת: זה מיום חמישי בשעה 21:00 יום ראשון ב-04:00, באופן רציף

יסמין פרידמן: רק כדי שתבין, אדוני, יושב ראש הוועדה, שמיום חמישי בערב – אין רכבות בקו תל אביב-באר שבע, כשמבאר שבע אתה גם יוצא לפריפריה של הפריפריה

דוד ביטן: אלה הרכבות שנוסעות דרך אופקים

יסמין פרידמן: לא

יסמין פרידמן:  אין גם מבאר שבע לתל אביב

יסמין פרידמן:  יש רק את המאספת, שהיא שעתיים

דוד ביטן: למה אין ביום חמישי בערב? תתחילו את העבודות ביום שישי

אברהם אלמליח: קודם כל, העבודות מתחילות ביום חמישי בלילה, בכל לילה

אברהם אלמליח:  לגבי באר שבע – לבאר שבע יש שני נתיבים: נתיב אחד הוא דרך הנגב המערבי, ונתיב שני הוא הנתיב המזרחי; הנתיב הוותיק

אברהם אלמליח:  בנתיב הוותיק, הרכבות מגיעות לבאר שבע בכל לילה, עד השעה 21:00

אברהם אלמליח:  אחרי השעה 21:00 – הן מגיעות עד ללהבים, ומלהבים – יש שאטל

אברהם אלמליח:  ביום שישי בבוקר – הרכבות מגיעות לבאר שבע אוניברסיטה עד הצוהריים

אברהם אלמליח:  זאת אומרת, יש שירות לבאר שבע ביום שישי בבוקר

אברהם אלמליח:  אין שירות במוצאי שבת, אבל יש שירות עד להבים, ואנחנו משלימים את השירות הזה עם שאטלים

דוד ביטן: אתה אומר שיש עבודות בשבת

דוד ביטן:  אתם עובדים גם בשבת?      

אברהם אלמליח: יש היתרים

דוד ביטן: יש לכם אישורים לזה

דוד ביטן:  כמה שעות אתם עובדים בשבת?     

אברהם אלמליח: כל השבת

דוד ביטן: כל השבת? מי אמר לך שזה חמש שעות?     

יסמין פרידמן: זה המידע שיש לנו; שאנחנו מדברים על חמש שעות במהלך הסופ"ש

יסמין פרידמן:  הטענות שלי הן לא אליכם, חלילה, אוקיי? אתם אנשי המקצוע - - -     

דוד ביטן: צריך לגמור את העבודות

דוד ביטן:  הרכבת, גם באופקים, היא צדדית

דוד ביטן:  היא לא באוכלוסייה עצמה, אז אין בעיה

יסמין פרידמן: אני לא באה בטענות אליהם; הם עושים את המיטב שלהם

יסמין פרידמן:  אני באה לייצג את האוכלוסייה

יסמין פרידמן:  תחשוב כמה סטודנטים יש בבאר שבע שרוצים להגיע הביתה בסופ"ש

יסמין פרידמן:  הפגיעה היא מאוד קשה, והיא נמשכת כבר שנים

יסמין פרידמן:  העבודות האלה היו אמורות להסתיים כבר ב-2019

יסמין פרידמן:  הצפי לסיום, ממה שאני מבינה, הוא המחצית השנייה של 2024?      

שלום דנינו: כן

אברהם אלמליח: קודם כל, אני אתקן אותך: באר שבע לא סגורה מ-2019

אברהם אלמליח:  בואי נשים דברים על דיוקם

יסמין פרידמן: לא; אמרתי שכל העבודות האלה היו אמורות להסתיים ב-2019, ממה שאני מבינה

אברהם אלמליח: כן, אבל הפרויקט הזה התחיל מאוחר יותר; הוא התחיל, באמת, רק ב-2019

אברהם אלמליח:  אם אני זוכר נכון, באר שבע מושפעת מהאירוע הזה רק בשנה וחצי האחרונות, ובכל פעם שסגרנו את באר שבע, מסיבה כזו או אחרת – דאגנו שתהיה רכבת בנתיב חלופי

יסמין פרידמן: יש נתיב חלופי; זה מעל לשעתיים

יסמין פרידמן:  תל אביב-באר שבע – שעתיים

אברהם אלמליח: אבל אי אפשר לעשות עבודות על המסילה כשרכבות נוסעות

יסמין פרידמן: אני מבינה

אברהם אלמליח: אם אפשר לעשות את הפרויקט הזה כשרכבות נוסעות – נשמח מאוד לדעת איך

אברהם אלמליח:  כל מה שאנחנו עשינו זה לצמצם את הנזק שנגרם לנוסעים לרמה המינימלית, על ידי זה שפעם אחת – אנחנו עושים את העבודות האלה בלילות, כשהביקוש מאוד נמוך, ופעם נוספת – אנחנו מתגברים, ונותנים שאטל אוטובוסים בכל מקום שבו אין רכבת

דוד ביטן: צריך להבין שזה גם עניין תקציבי, אז אי אפשר לעשות את העבודות בשנה; מחלקים את התקציב

דוד ביטן:  בבקשה, מישהו רוצה להוסיף?     

עמיחי לוי: כן

עמיחי לוי:  אני עמיחי לוי מהרשות לתחבורה ציבורית, מהתחום של האוטובוסים

עמיחי לוי:  רק צריך לציין שבתקופת העבודות – אנחנו מתגברים את הקו המהיר מתל אביב לשדרות, נתיבות ואופקים – קו 378 של חברת מטרופולין – שהוא ממשיך גם אחרי 18:00; עד 00:50 יש נסיעות ישירות מתל אביב באוטובוסים

עמיחי לוי:  זה משלים, בעצם, את הפער הרכבתי

דוד ביטן: כן, בבקשה

אסתר קרמר: אסתר קרמר מלינק 20, אנשים עם מוגבלות

אסתר קרמר:  אני רוצה להגיד שקודם כל, רכבת ישראל, כיום, היא כלי התחבורה הבין-עירוני היחיד שאדם עם מוגבלות יכול לנסוע בו

אסתר קרמר:  ברגע שהוא לא יכול לנהוג ברכבת – זה לנסוע ברכבת או להישאר בבית

אסתר קרמר:       אנחנו מאוד שמחים שמשדרגים את הרכבת, ומברכים את כל עניין שדרוג הרכבות, אבל מה שאנחנו רוצים לומר זה שמה שקורה זה שכיום – וזה גם כתוב בדו"ח של הממ"מ שמצורף למסמכים של הוועדה – כשאדם עם מוגבלות רוצה לנסוע ברכבת ואין רכבת – הוא צריך להזמין, מראש, רכב מיוחד, שמחליף שאטל, כי השאטל לא נגיש לכיסא גלגלים

אסתר קרמר:  יש היום רכב אחד כזה בכל הארץ

אסתר קרמר:  הרבה פעמים – הזמנת הרכב הזה לא מתאפשרת

אסתר קרמר:       בנוסף לכל הדברים האלה, בכל שיבוש קל שיש ברכבת – אדם עם מוגבלות נשאר בלי דרך להגיע

אסתר קרמר:  אני אתן רק שתי דוגמאות מהיומיים האחרונים: אתמול היה לנו מפגש, וחברה שלי הייתה צריכה לחזור מתל אביב לדרום

אסתר קרמר:  באחת הרכבות – המעלית לא עבדה, והיא הייתה צריכה לנסוע לתחנה אחרת, כי היא לא יכולה לרדת לרכבת

אסתר קרמר:  היום בבוקר שוב היו שיבושים ברכבת, ושוב – חברה שלי נתקעה

אסתר קרמר:      אנחנו צריכים להבין שיש אנשים שרכבת, בשבילם, היא נוחות, ויש אנשים שרכבת, בשבילם, היא הדרך היחידה לעבור ממקום למקום

אסתר קרמר:  גם אנחנו סטודנטים; גם אנחנו - - -     

דוד ביטן: לא הבנתי, יש אוטובוס אחד?     

אסתר קרמר: יש רכב אחד; הוא לא אוטובוס

יסמין פרידמן: אין נגישות

דוד ביטן: רק אחד? בדרום או בכל הארץ?     

אסתר קרמר: בכל הארץ

אסתר קרמר:  יש רכב אחד, שהוא לא השאטל; הוא מן מונית נגישה, שהיא לוקחת את האדם עם המוגבלות מתחנה לתחנה

דוד ביטן: מה התשובה שלך, תחבורה ציבורית?     

עמיחי לוי: קודם כל, לגבי הפתיח של הדברים, אני אזכיר – וגם הצגנו את זה פה, בוועדה, בעבר – שאנחנו מכניסים אוטובוסים בין-עירוניים נגישים ברחבי הארץ, באופן מדורג – לא רק ברכבת - - -     

דוד ביטן: הכנסתם?     

עמיחי לוי: כן

אסתר קרמר: 20

עמיחי לוי: 	לא

עמיחי לוי:  אני מדבר על הקווים של התחבורה הציבורית; היא מדברת על רכב שעוזר לרכבת

אסתר קרמר: אני דיברתי עכשיו על השאטל

עמיחי לוי: היום כבר יש 40 אוטובוסים בין-עירוניים נגישים, בקווים ספציפיים

עמיחי לוי:  אמורים להגיע 110

אסתר קרמר: 40 מתוך כמה? כמה אוטובוסים בין-עירוניים יש, בכלל, בארץ?     

שלום דנינו: אלפים

עמיחי לוי: יש אלפים, אבל זו סוגייה בפני עצמה

עמיחי לוי:  יש חקיקה - - -     

יסמין פרידמן: תקשיבו, אני באתר של הרכבת, ומה שאתם אומרים הוא לא נכון

יסמין פרידמן:  הרכבת האחרונה ביום חמישי היא ב-20:40

יסמין פרידמן:  ביום שישי – אין רכבות מבאר שבע לתל אביב

עמיחי לוי: יש מבאר שבע צפון, כמו שהזכיר אבי

דוד ביטן: יש, אבל מצד אחר

יסמין פרידמן: לא

יסמין פרידמן:  אין בכלל, ביום שישי, רכבות למרכז מבאר שבע

יסמין פרידמן:  אין

עמיחי לוי: בכל אופן, לגבי הרכב שהזכירה הדוברת, זה רכב שרכבת ישראל מפעילה כגיבוי לשאטלים, אם באמת מזמין אדם - - -      

דוד ביטן: אבל אתם שומעים שלנכים – אין דרך אחרת

דוד ביטן:  העבודות חייבות להתבצע – אין על זה ויכוח, אבל תנסו למצוא יותר רכבים לנכים בשאטלים

עמיחי לוי: יש יותר רכבים, ואם יש בעיה – אנחנו נוודא עם הרכבת שאדם שמזמין לא יצטרך להיתקע בגלל רכב אחד; יש עוד רכבים מונגשים ברחבי הארץ

עמיחי לוי:  זה פתיר

דוד ביטן: אני מציע שתיקח את הטלפון שלה ותפתרו את הבעיה

דוד ביטן:  זה לא עניין שאני יכול לטפל בו בוועדה עצמה

דן לנדאו: אני רוצה, בבקשה, להשיב לטענה העקרונית

דן לנדאו:  כמובן שאנחנו נטפל באופן פרטני בכל טענה פרטנית, אבל וידאתי את עצמי בצורה ברורה: לצד כל שאטל בלתי נגיש, או אוטובוס, יש שאטל נגיש

דן לנדאו:  זו בדרך כלל מונית נגישה עם מעלון לכיסא גלגלים

דן לנדאו:  אנחנו, ברכבת ישראל, מאוד גאים בשירות שאנחנו נותנים לאנשים בעלי מוגבלות, בכלל, ועם כיסא גלגלים בפרט

דן לנדאו:  כאשר בן אדם מתאם את הנסיעה שלו – יחכה לו שאטל נגיש

דן לנדאו:  זה לא נכון שיש רק אחד בארץ; יש כמה וכמה מוניות - - -     

אסתר קרמר: כך כתוב בממ"מ

דן לנדאו: ממש לא מעניין אותי מה כתב הממ"מ

שלום דנינו: צריך לראות למתי זה היה נכון

שלום דנינו:  הממ"מ מדייק, אבל יכול להיות שזה בנקודת זמן אחרת

דן לנדאו: אלה אפילו לא העובדות

דוד ביטן: אתם אומרים שיש פתרון באמצעות מוניות נגישות?     

דן לנדאו: יש פתרון, והפתרון הזה עובד

דן לנדאו:  יכולה להיות תקלה פרטנית, ואם היא קורית, חלילה – אנחנו מטפלים, כמובן

דן לנדאו:  עוד נקודה עקרונית שהוזכרה פה והיא מאוד חשובה: אם, חלילה, יש תקלה במעלית בתחנת רכבת – שזה, כמובן, פוגע בנגישות – יש לנו מיד שאטל נגיש, שמדלג את הנוסע

דן לנדאו:  אומרים לו: "תרד בתחנה לפני או בתחנה אחרי", מחכה לו שם דייל ומכווין אותו - - -     

דוד ביטן: הבנתי

דוד ביטן:  את רצית להגיד משהו?     

יסמין פרידמן: אין רכבות מבאר שבע מרכז? זה העניין?      

אברהם אלמליח: נכון

יסמין פרידמן: אוקיי

יסמין פרידמן:  אז בימי חמישי, רק כדי שתדע, הרכבת האחרונה היא ב-20:40

יסמין פרידמן:  אין יותר רכבות אחרי 20:40

דוד ביטן: לאן? לבאר שבע?     

יסמין פרידמן: מבאר שבע למרכז

יסמין פרידמן:  אין

דוד ביטן: אבל היום באר שבע היא עיר של 250,000 איש

יסמין פרידמן: נכון

דוד ביטן: ויש גם את כל האזור

דוד ביטן:  אתם צריכים לתת יותר רכבות

יסמין פרידמן: זה הכל

יסמין פרידמן:  זה עומר; זה המושבים; זה היישובים

דוד ביטן: אני לא מבין את זה

דוד ביטן:  אין לכם הכנסות? אנשים לא עולים לרכבת הזו?     

אברהם אלמליח: זה לא עניין של הכנסות

אברהם אלמליח:  התחנה בבאר שבע היא תחנה מורכבת, עם דיפו ועם מסילות צדדיות

אברהם אלמליח:  החשמול של התחנה הזו הוא חשמול מאוד מורכב

אברהם אלמליח:  אי אפשר לעשות אותו רק בסופי שבוע

אברהם אלמליח:  אגב, כפי שנקבע גם לתל אביב, לבנימינה, לרעננה ולפתח תקווה

דוד ביטן: טוב

דוד ביטן:  אני מציע, חברי הכנסת שביקשו את הדיון הזה, שתהיו איתם בקשר ישיר

דוד ביטן:  אני לא יודע אם יש עוד טעם לדסקס על זה בישיבה

דוד ביטן:  טוב, תודה רבה

דוד ביטן:  הישיבה הסתיימה